צבי מוססקו

צבי מוססקו הוא אדריכל ומתכנן ערים, ששמו קשור במגוון פרויקטים, זכה בפרסים בתחרויות תכנון שונות, יועץ לגופים ציבוריים ופעיל בתחומים ציבוריים ומקצועיים.

קורות חייו 
צבי מוססקו נולד בבוקרשט, רומניה ועלה ארצה בתחילת שנות ה-50 של המאה ה-20. בוגר הפקולטה לאדריכלות ובינוי ערים בטכניון בחיפה בשנת 1969. בצבא שירת ביחידת בינוי של חיל האוויר. את אשתו נורית, המנהלת את משרדו, הכיר בכיתה א' ולה נישא ב-1968.
בראשית דרכו המקצועית עבד במשרדי האדריכלים בן חורין ודן איתן. בשנת 1972 הקים משרד עצמאי, שבמסגרתו תוכננו מאות פרויקטים בתחומים מגוונים. כיום המשרד פועל באזור התעשייה בהרצליה.

החל משנות ה-90 עוסק מוססקו, במקביל לעבודתו כאדריכל, בפעילות ציבורית ענפה. בין היתר הוא יו"ר בוועדת האתיקה הממלכתית של המהנדסים והאדריכלים, יו"ר וחבר במספר ועדות מומחים של מכון התקנים הישראלי, יו"ר ועדת בוררים ומומחים בארגון המהנדסים והאדריכלים, חבר הנהלת ארגון המהנדסים והאדריכלים, חבר ועדת האתיקה של ארגון המהנדסים והאדריכלים וחבר הוועדה המייעצת לרשם המהנדסים והאדריכלים.
מוססקו כיהן כיועץ למשרד החינוך, למוסד לביטוח לאומי ולחברת מוריה בירושלים, בנושאים של בקרת פרויקטים וייעוץ כללי.

פרויקטים נבחרים 

מוססקו ביצע מספר רב פרויקטים ובהם תוכניות בנין ערים, תוכניות בינוי, מבני משרדים, מבנים מסחריים, מרכזים לוגיסטיים, מבני תעשייה ומעבדות, מבני תחבורה ותשתיות, מבני ציבור, מבני חינוך ותרבות, מבני סיעוד ובריאות, מבני תקשורת, מבני היי-טק ומבני מגורים.
הפרויקטים תוכננו עבור משרדי ממשלה, גופים מוסדיים וחברות יזמיות.

פרסים 

מוססקו השתתף בתחרויות פומביות ומוזמנות. תוכניותיו זכו בפרסים ובהערכה מקצועית, ביניהן:

קריית חינוך עתידים, מקום ראשון בתחרות וכן ציון לשבח בתחרות בינלאומית של אונסק"ו למבנה החינוכי הטוב ביותר לשנת 2003.
היכל התרבות עפולה, מקום ראשון
מבנה דואר ומשרדי עיריית אור יהודה, מקום ראשון
רעות ג', שכונה לבנייה רוויה, מקום ראשון
בית ספר בכפר האורנים, מקום ראשון
שכונת התאנה, אפרת, מקום ראשון

ספרייה ע"ש אייבינדר עפולה, נבחרה בסמינר ארצי ב-1988 כאחת משלוש הספריות הטובות שנבנו ב-20 השנה האחרונות.
מתנ"ס באשדוד, מקום שני

תערוכות 

תערוכה בבית המהנדס 1996 – מרכז תרבות עפולה

תערוכת מרחב 1997 – בי"ס ממלכתי ג' עפולה

תערוכת מרחב 1999 – בניין בזק ברח' התחיה תל אביב

תערוכת מרחב 2001 – בית אלכס לתעשיות עתירות ידע תל אביב

תערוכת מרחב 2005 – מבני תמך נתב"ג 2000

תערוכה במינהל ההנדסה 2006 - עיריית תל אביב-יפו – בניין שידורי קשת תל אביב

תערוכת אות העיצוב 2010 – מרכז תרבות רעים

תערוכת פרויקט השנה 2010 - של כתב העת אדריכלות ישראלית והאיחוד האירופאי בגלריה זהזהזה– מרכז תרבות רעים

תערוכת עומק השדה ארכיטקטורה מצולמת 2011 – קריית חינוך עתידים אור עקיבא, בית תש"ן א.ת. הרצליה

גלריית תמונות

קישורים חיצוניים 

 
 פתיחת תערוכת אות העיצוב 2010
 בוני החלומות באתר העיצוב ReDesign
 
 Overseas Observations - health care design magazine October 1, 2010 by Barbara Horwitz-Bennett
 מיכאל יעקובסון: ביצועים מצוינים: כדאי לשרת באוגדת עזה, 18.12.11, Xnet.
 ריאיון עם אדריכל מוססקו במגזין בית ונוי, 1 במרץ 2012
 
 
 גיא פישקין: השקת מתחם ציוד קרקע נתב"ג Passport News 21.8.13
 בניינים בריאותיים - מאמר של אדריכל מוססקו בעיתון עיצוב
 
 לימור קלר: בניין ודיור - אחרי שנה: המבנים שמנציחים את אריק איינשטיין
 
 
 מעצבים תרבות צבי מוססקו וליאור אביבי
 יניב אעידן עמק ניוז-בהשקעה של 14 מיליון שקל: נפתח היכל התרבות המחודש בעפולה
 
 
 
 עדי ארצי: כל העולם כולו גשר מסוגנן מאוד: ינון כלפון בצילום ארכיטקטי, 15.12.16, Mynet נתניה
 
 צבי מוססקו: גשר השמורות נתניה 10.04.18, מגזין מבנים
 צבי מוססקו: קריית חינוך מזרח נתניה 03.01.19, מגזין מבנים
 
 
 
 יובל ניסני : ר"ג: המחוזית אישרה שתי תוכניות התחדשות בעיר – כחצי שנה לאחר הפקדתן; יציעו יחד 433 יחידות דיור חדשות 31.10.21, מרכז הנדל"ן
 כרמלה קופר: עושים היסטוריה: היתר בנייה ראשון למתחם פינוי בינוי בקריית משה בעיר רחובות 02.11.22, מגדילים האתר הישראלי להתחדשות עירונית
מיכאל יעקובסון: סיבוב בבית התרבות במושב יונתן שבגולן, באתר 'חלון אחורי', 17 בנובמבר 2022
 זיו גולדפישר: דירות במקום מקפיאים: אושרה תכנית להקמת 361 יח"ד בקרית גת על שטחו של בית קירור 03.01.23, מגדילים האתר הישראלי להתחדשות עירונית

אדריכלים ישראלים
ישראלים ילידי רומניה
בוגרי הטכניון - מכון טכנולוגי לישראל: אדריכלות
ישראלים שנולדו במאה ה-20